**ΕΡΕΥΝΑ ΑΓΟΡΑΣ ΓΙΑ ΤΗΝ ΑΝΑΘΕΣΗ ΤΗΣ ΠΡΟΜΗΘΕΙΑΣ ΓΙΑ ΤΗΝ ΡΑΔΙΟΦΩΝΙΚΗ ΠΑΡΑΓΩΓΗ ΕΞΙΔΙΚΕΥΜΕΝΩΝ ΘΕΜΑΤΩΝ ΠΟΥ ΑΦΟΡΟΥΝ ΤΑ ΔΗΜΟΤΙΚΑ ΔΙΑΜΕΡΙΣΜΑΤΑ ΤΟΥ ΔΗΜΟΥ ΤΗΣ ΑΘΗΝΑΣ ΤΑ ΟΠΟΙΑ ΘΑ ΠΡΟΚΥΠΤΟΥΝ ΜΕΣΩ ΣΥΝΕΡΓΑΣΙΑΣ ΤΗΣ Δ.Ε.Ρ.Α. ΜΕ ΔΗΜΟΣΙΟΓΡΑΦΙΚΟΥΣ ΣΥΝΑΙΤΕΡΙΣΜΟΥΣ, ΔΙΑΔΙΚΤΥΑΚΕΣ ΔΗΜΟΣΙΟΓΡΑΦΙΚΕΣ ΠΥΛΕΣ ΚΑΙ ΨΗΦΙΑΚΑ ΚΑΝΑΛΙΑ ΕΝΗΜΕΡΩΣΗΣ ΓΙΑ ΤΗ ΣΕΖΟΝ 2024-2025 (23.09.2024-31.07.2025).**

Στο πλαίσιο διενεργούμενης από την Επιχείρησή μας (Δ.Ε.Ρ.Α.) έρευνας αγοράς, προκειμένου να διαπιστωθεί το επίπεδο του υφιστάμενου ανταγωνισμού για την ανάθεση της ραδιοφωνικής παραγωγής εξιδεικευμένων θεμάτων που αφορούν τα Δημοτικά Διαμερίσματα του Δήμου της Αθήνας τα οποία θα προκύπτουν μέσω συνεργασίας της Δ.Ε.Ρ.Α. με δημοσιογραφικούς συνεταιρισμούς, διαδικτυακές δημοσιογραφικές πύλες και ψηφιακά κανάλια ενημέρωσης για τη σεζόν 2024-2025 (23.09.2024-31.07.2025), καλείται κάθε ενδιαφερόμενος οικονομικός φορέας, φυσικό ή νομικό πρόσωπο, να αποστείλει, είτε μέσω ηλεκτρονικού ταχυδρομείου στη διεύθυνση: oikonomikes\_protaseis@athina984.gr είτε με σφραγισμένο φάκελο που θα αποστέλλεται στη Γραμματεία Γενικής Διεύθυνσης Δ.Ε.Ρ.Α., Πειραιώς 100, 11854 Τεχνόπολις, Γκάζι, Αθήνα, με οποιοδήποτε τρόπο ενδεικτικές τιμές στις οποίες θα παρείχε προς τη ΔΕΡΑ τις σχετικές υπηρεσίες του, σύμφωνα με την κάτωθι περιγραφή:

* Δυνατότητα συνεργασίας με δημοσιογραφικούς συνεταιρισμούς, διαδικτυακές δημοσιογραφικές πύλες και ψηφιακά κανάλια ενημέρωσης.
* Παρουσίαση θεμάτων που αφορούν τα Δημοτικά Διαμερίσματα του Δήμου της Αθήνας στο ραδιοφωνικό πρόγραμμα της Δ.Ε.Ρ.Α.
* Τα ανωτέρω θα παραδίδονται με τη μορφή αρχείου κατάλληλου για άμεση μετάδοση από τον ραδιοφωνικό σταθμό, είτε ως αυτοτελείς εκπομπές, είτε ως ένθετα, ρεπορτάζ κλπ. για να μεταδοθούν μέσα σε άλλες εκπομπές και δελτία ειδήσεων, με διάρκεια και διαμόρφωση που θα προκύπτει κατόπιν συνεννόησης με τη Διεύθυνση Ειδήσεων και Ενημέρωσης.

Απαιτούμενα ελάχιστα προσόντα:

* Αποδεικνυόμενη δημοσιογραφική εμπειρία.
* Αποδεικνυόμενη προηγούμενη εμπειρία σε Δημοτικά Μέσα Ενημέρωσης.

Η αποστολή των οικονομικών προτάσεων μπορεί να γίνει μέσω email στη διεύθυνση: oikonomikes\_protaseis@athina984.gr ή εναλλακτικά μέσω σφραγισμένου φακέλου που θα αποστέλλεται στη Γραμματεία Γενικής Διεύθυνσης Δ.Ε.Ρ.Α., Πειραιώς 100, 11854 Τεχνόπολις, Γκάζι, Αθήνα, με οποιοδήποτε τρόπο. Απαραίτητη προϋπόθεση είναι ότι οι προσφορές να κατατίθενται μέχρι την καταληκτική ημερομηνία και ώρα υποβολής προσφορών ήτοι από σήμερα, 03/09/2024, μέχρι και την Παρασκευή 06/09/2024 και ώρα 16:00.

Θερμή παράκληση προς τους ενδιαφερόμενους, να αναγράφουν στο mail: Ονοματεπώνυμο, πατρώνυμο και μητρώνυμο (ή ακριβή επωνυμία, αν πρόκειται για νομικά πρόσωπα), διεύθυνση έδρας/επαγγελματικής εγκατάστασης με ταχυδρομικό κώδικα, Α.Φ.Μ. και Δ.Ο.Υ., Αρ. Γ.Ε.ΜΗ. (αν υπάρχει) και στοιχεία νόμιμου εκπροσώπου (για νομικά πρόσωπα).